Абавязковы абзац для тых, хто можа судзіць пра прынцыпова новую з’яву выключна праз падабенства яе са з’явамі старымі. Зборнік “Канцылярыі розных спраў” — гэта 13 адсоткаў Рыльке, 20 адсоткаў Бродскага, 7 адсоткаў Жадана, па пяць адсоткаў Пясэцкага, Мрыя, Жылкі, Зошчанкі і [вершаў] Караткевіча, астатняе — кактэйль Марцыяла з Авідыем. Сумесь дыстылізаваная на тым кшталту злосці, які ўзнікае, калі тры дні запар чытаеш толькі раздзел “Грошы і ўлада” парталу Тутбай, і тройчы прагнаная праз змеявік фені сацыяльных медыяў і гаворкі ля крамы на раёне.